# Arkhimedes

### Wikipedia

Domenico Fettin maalaus Arkhimedes (1620)

Arkhimedes (kreik. Ἀρχιμήδης, noin 287 eaa.—212 eaa. tai 211 eaa.) oli kreikkalainen filosofi, fyysikko, astronomi, matemaatikko ja insinööri. Erityisesti matemaatikkona häntä pidetään yhtenä suurimmista. Arkhimedes syntyi ja kuoli Syrakusassa Sisilian saarella Etelä-Italiassa.

## [muokkaa] Saavutuksia

Useimmat Arkhimedeen keksinnöistä yhdistivät matematiikkaa, fysiikkaa ja insinööritaitoa. Tällaisia ovat mm. Arkhimedeen ruuvi, talja ja katapultin kehittäminen. Matemaattisia keksintöjä olivat mm. paikkanumerojärjestelmä, jolla hän pystyi ilmoittamaan lukuja aina 1064 saakka sekä vanhin tunnettu geometrisen sarjan käyttö. Arkhimedes osoitti, että ympyrän kehän ja halkaisijan pituuksien suhde (pii) on lukujen ja (eli n. 3,1408 ja 3,1429) välillä. Vasta uuden ajan alussa matematiikan taso Euroopassa saavutti ja ohitti Arkhimedeen saavuttaman tason.

Arkhimedes on kuuluisa erityisesti keksimästään nimeään kantavasta fysiikan laista, joka ilmoittaa, että kappale menettää painostaan syrjäyttämänsä nesteen painon verran. Tätä voidaan hyödyntää kappaleiden tilavuuksien ja tiheyksien mittaamisessa sekä tätä kautta myös aineiden, esim. kullan, puhtauden mittauksessa. Arkhimedeen lakiin liittyy myös käsite noste, joka on kappaleen syrjäyttämän nestetilavuuden painon suuruinen.

Arkhimedeen laki pätee myös kaasuihin sovellettuna, eli yleisesti väliaineisiin, jotka olomuotonsa vuoksi täyttävät tarjolla olevan tilan.

## [muokkaa] Elämä ja maine

Arkhimedes oli hyvissä väleissä Syrakusan kuninkaan Hieron II:sen kanssa, ja nautti tämän suojeluksesta tämän hallituskaudella (n. 271 eaa. - 216 eaa.). Arkhimedes viettikin lähes koko elämänsä Syrakusassa, ja hänet tunnetaankin lisänimellä Syrakusalainen. Tämän lisäksi hänen tiedetään käyneen Egyptissä, ja olleen kirjeenvaihdossa useiden aikakautensa luonnonfilosofian kanssa (näiden joukossa mm. Eratosthenes).

Tarinoissa Arkhimedes on jäänyt elämään roomalaisten hyökkäyksiä vastaan käytettyjen erikoisten sotakoneiden keksijänä. Kuuluisimpia näistä olivat sotalaivojen purjeita sytyttänyt linssisysteemi. Tarinan mukaan Arkhimedeelta ovat myös lähtöisin lentävät lauseet "Heureka!" (kreikaksi "Olen löytänyt sen!") ja "Noli turbare circulos meos!" (latinaksi "Älä sotke ympyröitäni!"). Jälkimmäisten kerrotaan olleen Arkhimedeen viimeiset sanat Syrakusaa vallanneelle roomalaiselle sotilaalle, joka löi hänet kuoliaaksi hyökkäyksen yhteydessä. Edellinen taas liittyy Arkhimedeen kuninkaalta saamaan tehtävään keksiä keino esineiden hopea- ja kultapitoisuuden määrittelemiseen. Tarun mukaan Arkhimedeen lakiin johtanut oivallus syntyi kylvyssä.

## [muokkaa] Kirjallinen tuotanto

Meille on säilynyt Arkhimedeen teksteistä yhdeksän kreikan kielellä, tämän lisäksi hänen yksi varmasti ja kaksi mahdollisesti kirjoittamaansa tekstiä on säilynyt arabialaisten käännösten kautta (ks. alla). Lisäksi yksi mahdollisesti hänen kirjoittama tekstinsä on säilynyt latinaksi arabialaisen käännöksen kautta välittyneenä (Lemmojen kirja). Hänen astronomiaa käsittelevät kirjoituksensa ovat kadonneet yhtä lukuun ottamatta (Hiekanlaskija). Lisäksi tunnetaan mainintoja tai sitaatteja yhteensä kuudesta meille muuten tuntematomasta Arkhimedeen tekstistä, jotka käsittelevät taivaankappaleiden etäisyyksien mittaamista, planetaariota, monisärmiöitä, alkeismekaniikkaa, peiliheijastusta sekä eräänlaista neliönosituspeliä.

### [muokkaa] Arkhimedeen nykyään tunnetut tieteelliset tutkielmat

- Metodi
- Hiekanlaskija (lat. Arenarius)
- Spiraaleista
- Paraabelin neliöimisestä
- Sferoideista ja konoideista
- Pallosta ja lieriöstä
- Tasapainosta
- Kelluvista kappaleista
- Ympyrän mittaamisesta
- Seitsenkulmio ja ympyrä (säilynyt arabiankielisenä käännöksenä)

### [muokkaa] Arkhimedeen kirjoittamina pidetyt, mutta autenttisuudeltaan epävarmat kirjoitukset

- Lemmojen kirja (lat. Liber assumptorum)(säilynyt arabiankielisen käännöksen latinankielisenä käännöksenä)
- Toisiaan sivuavista ympyröistä (säilynyt arabiankielisenä käännöksenä)
- Oletusten kirja (säilynyt arabiankielisenä käännöksenä)

## [muokkaa] Sitaatteja

"Arkhimedeellä oli enemmän mielikuvitusta kuin Homeroksella." -Voltaire (Boyer 2000)

## [muokkaa] Lähteet

- Boyer, C. (2000): Tieteiden kuningatar, matematiikan historia osa I, 3. painos, Suom. Kimmo Pietiläinen. Helsinki: Art House. ISBN 951-884-150-0.

- Toomer, G.J. (1996): 'Archimedes', teoksessa S. Hornblower and A. Spawforth (toim.), Oxford Classical Dictionary (3rd ed.), s. 146-147. Oxford & New York: Oxford University Press. ISBN 0-19-866172-x.

## [muokkaa] Katso myös

- Arkhimedeen laki
- Arkhimedeen ruuvi
- Jukka M. Heikkilä - fiktio

Haettu osoitteesta http://fi.wikipedia.org../../../a/r/k/Arkhimedes.html

Luokat: Antiikin kreikkalaiset matemaatikot | Antiikin kreikkalaiset filosofit | Keksijät

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- العربية
- Bahasa Indonesia
- বাংলা
- Bosanski
- Brezhoneg
- Български
- Català
- Česky
- Dansk
- Deutsch
- Eesti
- Ελληνικά
- English
- Español
- Esperanto
- Euskara
- فارسی
- Français
- Gàidhlig
- Galego
- 한국어
- Hrvatski
- Ido
- Interlingua
- Íslenska
- Italiano
- עברית
- ქართული
- Kurdî / كوردي
- Latina
- Lëtzebuergesch
- Lietuvių
- Magyar
- Македонски
- Malti
- Nederlands
- 日本語
- Norsk (bokmål)
- Polski
- Português
- Română
- Русский
- Scots
- Shqip
- Sicilianu
- Simple English
- Slovenčina
- Slovenščina
- Српски / Srpski
- Srpskohrvatski / Српскохрватски
- Svenska
- Tagalog
- ไทย
- Tiếng Việt
- Türkçe
- Українська
- اردو
- 中文